ሕጂ ገለ ሃገራት ዝርግሐ ለበዳ ኮቪድ-19 ንምቁጽጻር ወሲደንኦም ዝነበራ ስጉምታት ዕጽዋን ገደብ ምንቅስቓስን ከፍኩሳ ጀሚረን ኣለዋ። በዚ ምኽንያት ሰባት ናብ ንቡር መኣዲ ስርሖምን ዕለታዊ ናብርኦምን ይምለሱ ኣለው። እንተኾነ ዕጫ ናይ ኢድ ሰላምታ ንጹር ኣይኮነን። ኣብ ዝሓለፈ ወርሒ፡ መራሒ ሓይሊ ዕማም ምክልኻል ኮሮናቫይስ ኣሜሪካ ዶክተር ኣንቶኒ ፋውቺ፡ "ግደ ሓቂ፡ ድሕሪ ሕጂ ብኢድና ሰላም ክንበሃሃል ዘለና ኣይመስለንን" ኢሉ ነይሩ። "ምትሕልላፍ ለበዳ ኮቪድ-19 ንምክልኻል ጥራሕ ዘይኮነ ኣብ ቀጻሊ ኣብዛ ሃገር ዝህሉ ምትሕልላፍ ኢንፍሉዌንዛ'ውን ክንክየልና ይኽእል እዩ" እውን ኢሉ። መንግስቲ ኣሜሪካ ዝተዓጸው ነገራት ዳግም ንምኽፋት ይሓስብ ስለ ዘሎ፡ ጉዳይ ማሕበራዊ ርሕቐት ንውሕ ንዝበለ እዋን ኣብ መስርሕ ክጸንሕ ይኽእል እዩ። ብፍላይ ድማ እቶም ብዕድመ ዝደፍኡን ከም ልዕሊ ዓቐን ርጉድን ሕማም ሽኮርን ዝበሉ ጸገማት ጥዕና ዘለዎም ሰባት እቶም ምትሕልላፍ ኮቪድ-19 ንምክልኻል ዝወጽኡ መምርሒታት ክትግብሩ ክግደዱ እዮም። እዚ ድማ ከምቲ ተሓጋጋዚ ኣቦ መንበር ክሊኒካዊ ውህደትን መጥባሕትን ዴል ሜዲካል ስቱዋርት ዎልፍ ዝብሎ፡ ክትንከፍ ዝኽእልን ክትንከፍ ዘይኽእልን ከምኡ'ውን ተነጺሉ ክተርፍ ኣለዎ ተባሂሉ ዝተኸፍለ "ሳይንስ-ልበወለዳዊ በደል" ዝበጽሖ ሕብረሰተብ ክፍጠር ምኽንያት ክኸውን እዩ። ብራዚል፡ ዘይተሰነደ ነትጒ ኮሮናቫይረስ ምልክታት ኮሮናቫይረስ እንታይ ይመስል?
